
RAPORT DE SPECIALITATE
privind aprobarea Strategiei de tarifare aferentă planului de afaceri pentru investițiile în infrastructura de apă și apă uzată dezvoltate de operatorul regional SECOM S.A., aprobarea Strategiei privind redevența și formula de ajustare tarifară, aprobarea modificării Contractului Delegare a Gestiunii serviciilor publice de alimentare cu apă și canalizare nr.20/06.11.2009




	Prin adresa Asociației pentru Managementul Serviciilor de Apă şi de Canalizare Mehedinţi nr.444/07.09.2026 înregistrată la Primăria municipiului Drobeta Turnu Severin sub              nr.32754/07.09.2026 coroborat cu adresa nr.11284/18.08.2026 a Societatii SECOM S.A. cât și Avizul conform ANRSC nr.7617/10.08.2026 privind strategia de tarifare aferentă planului de afaceri pentru investițiile în infrastructura de apă și de apă uzată dezvoltate de operatorul regional Secom S.A.,împreună cu formula de ajustare tarifară și strategia privind redevența se solicită :
1. Aprobarea strategiei de tarifare aferentă planului de afaceri și formulei de ajustare tarifară;
2. Aprobarea strategiei privind redevența;
3. Aprobarea modificării în consecință (strategia de tarifare, formula de ajustare tarifară, strategia privind redevența) a Contractului de delegare a serviciilor publice de alimentare cu apă și de canalizare nr.20/06.11.2009.

Documentele înaintate sunt întocmite în vederea aprobării Strategiei de tarifare aferentă Planului de afaceri, împreună cu Strategia privind redevența și formula de ajustare tarifară pentru perioada 2027-2031
Prezentul raport este elaborat cu scopul de a fundamenta din punct de vedere tehnic, economic și juridic necesitatea adoptării hotărârii de Consiliu Local privind susținerea și aprobarea strategiei de tarifare, strategiei privind redevența și formulei de ajustare tarifară a operatorului regional SECOM S.A. Mehedinți, avizate favorabil de către Autoritatea Națională de Reglementare pentru Serviciile Comunitare de Utilități Publice (A.N.R.S.C.) prin Avizul Conform nr. 7617 din 10.08.2026 emis de către Președintele A.N.R.S.C.

I.Necesitatea aprobării elementelor menționate anterior derivă din următoarele prevederi legale:
· Art. 366 alin. 3 din Legea serviciului de alimentare cu apă și de canalizare nr.241/2006 
„Strategia de tarifare aferentă planului de afaceri se aprobă de către adunarea generală a asociaţiei de dezvoltare intercomunitară, în baza mandatatului special primit de la unităţile administrativ-teritoriale membre ale asociaţiei, sau, după caz, de către autoritatea deliberativă a unităţii administrativ-teritoriale, cu respectarea avizului conform al A.N.R.S.C., în maximum 60 de zile de la data emiterii acestuia.”

· Art. 366 alin.6 din Legea serviciului de alimentare cu apă și de canalizare nr.241/2006
  			”Strategia de tarifare aprobată conform prevederilor alin. (3) poate fi aplicată de către operatorul regional/operator numai după includerea acesteia în actul de atribuire a serviciului de alimentare cu apă şi de canalizare, prin act adiţional încheiat la contractul de delegare a gestiunii sau, după caz, prin hotărâre adoptată de către autoritatea deliberativă a unităţii administrativ-teritoriale pentru modificarea hotărârii de dare în administrare a serviciului.”

· Art.8 alin.3 lit. k din Legea serviciilor comunitare de utilități publice nr. 51/2006
„În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:
k) aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente;”

· Art. 10 alin.5 din Legea serviciilor comunitare de utilități publice nr. 51/2006
  		”Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.”

· Art. 12 alin. 11. din Ordinul privind aprobarea Metodologiei de ajustare tarifară a prețurilor/tarifelor pentru serviciile publice de alimentare cu apă și de canalizare, pe baza strategiei de tarifare aferentă planului de afaceri nr. 230/2022 al Președintelui A.N.R.S.C.
„Strategia privind redevența este parte componentă a planului de afaceri și stă la baza elaborării strategiei de tarifare. Ambele strategii se aprobă, prin aceeași hotărâre, de către autoritatea deliberativă a administrației publice locale sau de către adunarea generală a asociației de dezvoltare intercomunitară, în baza mandatului primit de la unitățile administrativ-teritoriale membre, și se includ în contractul de delegare sau în hotărârea de dare în administrare a serviciului, după caz.”

· Art. 17 alin. 1. din Ordinul privind aprobarea Metodologiei de ajustare tarifară a prețurilor/tarifelor pentru serviciile publice de alimentare cu apă și de canalizare, pe baza strategiei de tarifare aferentă planului de afaceri nr. 230/2022 al Președintelui A.N.R.S.C.
		„Strategia de tarifare aferentă planului de afaceri se aprobă de către adunarea generală a asociației de dezvoltare intercomunitară, în baza mandatului special primit de la unitățile administrativ-teritoriale membre ale asociației, sau, după caz, de către autoritatea deliberativă a unității administrativ-teritoriale, cu respectarea avizului conform al A.N.R.S.C., în maximum 60 de zile de la data emiterii acestuia.”


· Avizul nr.7617/10.08.2026 emis de Președintele Autorității Naționale de Reglementare pentru Serviciile Comunitare de Utilități Publice:
„ Strategia de tarifare aferentă Planului de afaceri, împreună cu strategia privind redevența și formula de ajustare tarifară, prevăzute la art.1, urmează să fie aprobate de către adunarea generală a Asociației pentru Managementul Serviciilor de Apă și de Canalizare Mehedinți în termen de maximum 60 zile de la data emiterii prezentului aviz conform, în conformitate cu prevederile art. 366 alin. 3 din Legea serviciului de alimentare cu apă și de canalizare nr. 241/2006, republicată, cu modificările și completările ulterioare”.
II. Ce este și ce conține Planul de afaceri al Societății SECOM SA.
Planul de afaceri este documentul pe baza căruia operatorul își dimensionează veniturile și cheltuielile pentru următorii 5 ani. Acesta garantează calitatea serviciilor și asigură cofinanțarea proiectelor majore de infrastructură (fonduri europene din Programul Dezvoltare Durabilă - PDD). Conform Metodologiei A.N.R.S.C. (Ordinul nr. 230/2022).
 Planul de Afaceri este structurat pe următoarele componente majore:
Strategia de tarifare (Anexa nr. 1 la Aviz A.N.R.S.C. nr.7617/10.08.2026): Ajustările tarifare în termeni reali și formula de indexare cu inflația pentru perioada 2027–2031, necesare pentru acoperirea costurilor de operare și amortizare.
Strategia privind Redevența (Anexa nr. 1 la Aviz A.N.R.S.C. nr.7617/10.08.2026): Nivelul anual al redevenței pe care operatorul îl plătește către unitățile administrativ-teritoriale pentru bunurile publice concesionate. 

Redevența se distribuie in funcție de veniturile realizate astfel
	
	2026
	2027
	2028
	2029
	2030
	2031

	
	Apa
	Canalizare
	Apa
	Canalizare
	Apa
	Canalizare
	Apa
	Canalizare
	Apa
	Canalizare
	Apa
	Canalizare

	
	               152.230 
	          101.762 
	              8.097.349 
	            6.205.004 
	         8.097.350 
	         6.205.005 
	       10.137.051 
	               8.352.607 
	       10.137.052 
	         8.352.608 
	         10.137.053 
	         8.352.608 

	Drobeta Turnu Severin
	           122.775     
	         94.574     
	          6.530.605     
	        5.766.715     
	     6.530.605     
	     5.766.716     
	     8.175.648     
	           7.762.623     
	     8.175.648     
	     7.762.624     
	       8.175.649     
	     7.762.624     

	Breznița
	                1.046     
	               424     
	          8.097.349     
	        6.205.004     
	           55.663     
	           25.858     
	           69.684     
	                 34.808     
	           69.684     
	           34.808     
	             69.684     
	           34.808     

	Baia deAramă
	                2.722     
	           1.452     
	              144.790     
	              88.551     
	         144.790     
	           88.551     
	         181.263     
	              119.200     
	         181.263     
	         119.200     
	           181.263     
	         119.200     

	Șimian
	                8.390     
	           1.485     
	              446.277     
	              90.575     
	         446.277     
	           90.575     
	         558.693     
	              121.924     
	         558.693     
	         121.924     
	           558.693     
	         121.924     

	Hinova
	                1.611     
	                  -       
	                85.680     
	                       -       
	           85.680     
	                     -       
	         107.262     
	                          -       
	         107.262     
	                    -       
	           107.262     
	                    -       

	Vanju Mare
	                3.221     
	           1.407     
	              171.337     
	              85.822     
	         171.337     
	           85.822     
	         214.497     
	              115.526     
	         214.497     
	         115.526     
	           214.497     
	         115.526     

	Strehaia
	                6.474     
	           2.332     
	              344.347     
	            142.221     
	         344.347     
	         142.221     
	         431.087     
	              191.445     
	         431.087     
	         191.445     
	           431.087     
	         191.445     

	Jiana
	                2.124     
	                 42     
	              112.982     
	                2.571     
	         112.982     
	              2.571     
	         141.442     
	                   3.461     
	         141.442     
	             3.461     
	           141.442     
	             3.461     

	Izvoru Bîrzii
	                1.136     
	                  -       
	                60.435     
	                       -       
	           60.435     
	                     -       
	           75.658     
	                          -       
	           75.658     
	                    -       
	             75.658     
	                    -       

	Vânjuleț
	                1.772     
	                 44     
	                94.268     
	                2.690     
	           94.268     
	              2.690     
	         118.014     
	                   3.621     
	         118.014     
	             3.621     
	           118.014     
	             3.621     

	Rogova
	                    958     
	                  -       
	                50.966     
	                       -       
	           50.966     
	                     -       
	           63.804     
	                          -       
	           63.804     
	                    -       
	             63.804     
	                    -       



Planul de Investiții din Surse Proprii (Anexa nr. 2 Aviz A.N.R.S.C. nr.7617/10.08.2026): Alocări financiare directe ale operatorului (extinderi, modernizări, înlocuiri de rețele).
Măsurile de Creștere a Eficienței și Indicatorii de Performanță (Anexa nr. 2 Aviz A.N.R.S.C. nr.7617/10.08.2026) : Ținte asumate obligatoriu de operator privind reducerea pierderilor de apă, eficientizarea consumului de energie electrică și optimizarea personalului.
Fondul de Întreținere, Înlocuire și Dezvoltare (IID): Constituit conform O.U.G. nr. 198/2005 pentru refacerea infrastructurii critice de apă și canalizare.
Având în vedere obligativitatea egalității dintre valoarea redevenței anuale și amortizarea investițiilor efectuate, se determină nivelul resurselor financiare virate ca redevență, destinate ulterior constituirii fondului de reparații și dezvoltare. Pentru asigurarea sustenabilității financiare a acestor obiective, Planul de Afaceri integrează o strategie tarifară fundamentată și indicatori de performanță asumați.

Planul annual de evoluție a prețurilor și tarifelor aferente serviciului public de alimentare cu apă și de canalizare
	STRATEGIA
DE TARIFARE
	Ajustări în termeni reali
(în procente)

	Specificație
	Preț/Tarif inițial
Data P/T inițial
01/01/2026
	01/01/2027
	01/01/2028
	01/01/2029
	01/01/2030
	01/01/2031

	Preț apă potabilă produsă, transportată și distribuită
	8,43 lei/m3
	6,18%
	0,79%
	12,58%
	1,99%
	1,43%

	Tarif canalizare- epurare ape uzate și meteorice
	6,05 lei/m3
	-2,04%
	1,37%
	9,73%
	1,41%
	0,92%


                                                                   
· Creșterile tarifare impuse în strategia tarifară vor avea în vedere și creșteri în termeni reali cu rata inflației pentru perioada dintre ajustările tarifare. 
· Creșterile tarifare propuse sunt creșteri în termeni reali ce vor fi aplicate în fiecare an începând cu 1 ianuarie. 

Aprobarea Strategiei tarifare, a formulei de ajustare tarifara si a Strategiei privind redevența  este obligatorie conform legislației in vigoare. Respingerea sau abținerea de la vot atrage consecințe grave de natură financiară și contractuală asupra U.A.T.-ului și a comunității:
Riscul de Suspendare sau Retragere a Licenței A.N.R.S.C. Conform Legii nr. 51/2006 (art. 30) și Regulamentului A.N.R.S.C. privind acordarea și menținerea licențelor. Dacă operatorul furnizează serviciul fără a avea aviz conform de la A.N.R.S.C. pentru planul de afaceri / strategie de tarifare, a formulei de ajustare tarifara si a Strategiei privind redevența , A.N.R.S.C. poate iniția procedura de suspendare sau retragere a licenței, caz în care operatorul pierde dreptul de a mai gestiona serviciul de apă și canalizare în aria de delegare.
Imposibilitatea ajustării tarifelor și intrarea în incapacitate de plată. (Art. 36^6 alin. (2) din Legea nr. 241/2006) Fără un plan de afaceri depus și avizat, operatorul nu are dreptul legal de a ajusta sau modifica prețurile și tarifele (nici cu rata inflației, nici în termeni reali). În condiții de inflație, creșteri ale prețurilor la energie electrică și materiale, neajustarea tarifelor duce rapid la incapacitatea de a acoperi costurile de operare, imposibilitatea alimentării fondului IID (Întreținere, Înlocuire, Dezvoltare) și riscul de a intra intr-un blocaj financiar.  
Pierderea Finanțărilor Europene Nerambursabile: Aprobarea strategiei de tarifare, a formulei de ajustare tarifara si a Strategiei privind redevența,  avizate de A.N.R.S.C., reprezintă o CONDIȚIONALITATE EX-ANTE obligatorie în contractele de finanțare din fonduri UE. Fără aprobare, se pot bloca sau dezangaja zeci de milioane de euro destinate extinderii rețelelor de apă și canalizare din județul Mehedinți.
Blocarea Proiectelor de Investiții din Surse Proprii: Fără ajustările tarifare aprobate, SECOM S.A. nu va putea constitui fondul IID și nu va avea capacitatea financiară de a asigura investițiile programate (care ajung la 15 mil. lei în 2031).
Risc de Sancțiuni din Partea Reglementatorului (A.N.R.S.C.): Neîncadrarea în termenul de 60 de zile prevăzut la Art. 2 din Avizul 7617/2026 constituie încălcare a dispozițiilor Legii nr. 241/2006 și Legii nr. 51/2006, atrăgând riscul retragerii sau suspendării licenței operatorului regional.
Afectarea Beneficiilor Bugetare Directe (Redevența): Așa cum reiese din Anexa 1, aprobarea planului asigură o creștere substanțială a redevenței încasate de U.A.T.-uri fonduri care se reîntorc la operator, conform legii, pentru alte investiții comunitare.

    Având în vedere cele prezentate, propunem spre aprobare Proiectul de hotărâre în vederea adoptării unei hotărâri pentru:
1. Aprobarea strategiei de tarifare aferentă planului de afaceri a operatorului regional SECOM SA și a formulei de ajustare tarifară;
2. Aprobarea strategiei privind redevența;
3. Aprobarea modificării în consecință (strategia de tarifare, formula de ajustare tarifară, strategia privind redevența) a Contractului de delegare a serviciilor publice de alimentare cu apă și de canalizare nr.20/06.11.2009.
       4. mandatarea reprezentantului UAT al municipiului Drobeta Turnu Severin în Adunarea Generală a Asociației pentru Managementul Serviciilor de Apă și de Canalizare Mehedinți pentru a vota în favoarea aprobării Strategiei de tarifare aferentă planului de afaceri împreună cu formula de ajustare tarifară și Strategia de redevență în conformitate cu prevederile Avizului conform al ANRSC nr.7617/10.08.2026 precum și aprobarea modificării Contractului de delegare în consecință.




        Director Executiv,             Director Executiv Adj.,              Serviciu Gospodărie,
           Aurel Vlăduț                      Mianda Țeculescu                      Florinel Găletan

